Up-174/95
Natisni
Opravilna št.:
Up-174/95
Datum odločitve:
31. 5. 1996
ECLI:
ECLI:SI:USRS:1996:Up.174.95
Akt:
Ustavna pritožba B.B. zoper sodbo Vrhovnega sodišča RS, opr. št. U 1525/93-8 z dne 20/4-1995 v zvezi z odločbo Ministrstva za notranje zadeve, opr. št. 0011/6-XVII-169.857 z dne 12/10-1993
Izrek:
Ustavna pritožba B.B. zoper sodbo Vrhovnega sodišča RS v zvezi z odločbo Ministrstva za notranje zadeve se zavrže.
Evidenčni stavek:
Ustavno pritožbo je treba vložiti v 60 dneh od dneva vročitve izpodbijanega posamičnega akta, zoper katerega je možna ustavna pritožba. Ker je bil navedeni rok očitno zamujen, je Ustavno sodišče ustavno pritožbo kot prepozno zavrglo.
Geslo:
Rok za vložitev ustavne pritožbe - zamuda roka (prepozna ustavna pritožba).
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
12. 11. 1995
Vrsta odločitve:
sklep
Vrsta rešitve:
zavrženje
Dokument:
US17881
Up-174/95
31.5.1996
S K L E P
Ustavno sodišče je v postopku za preizkus ustavne pritožbe B.B. iz A., ki ga zastopa G.Š., odvetnik v A. na seji senata dne 31.5.1996 s k l e n i l o :
Ustavna pritožba B.B. zoper sodbo Vrhovnega sodišča RS, opr. št. U 1525/93-8 z dne 20/4-1995 v zvezi z odločbo Ministrstva za notranje zadeve, opr. št. 0011/6-XVII-169.857 z dne 12/10-1993 se zavrže.
O b r a z l o ž i t e v
1. Pritožnik z ustavno pritožbo, vloženo dne 17/11-1995, izpodbija v izreku navedeno sodbo Vrhovnega sodišča, s katero je bila zavrnjena njegova tožba v upravnem sporu zoper odločbo Ministrstva za notranje zadeve, s katero je le-to zavrnilo pritožnikovo vlogo za pridobitev državljanstva Republike Slovenije. Ustavno pritožbo vlaga v roku 60 dni od vročitve negativnega odgovora Vrhovne državne tožilke na pobudo za vložitev zahteve za varstvo zakonitosti.
2. Po prvem odstavku 52. člena Zakona o Ustavnem sodišču (Uradni list RS, št. 15/94, v nadaljevanju: ZUstS) se ustavna pritožba vloži v 60 dneh od dneva vročitve izpodbijanega posamičnega akta, zoper katerega je možna ustavna pritožba.
3. Pobude Državnemu tožilstvu RS za vložitev zahteve za varstvo zakonitosti zoper izpodbijano sodbo ni mogoče šteti za pravno sredstvo, ki mora biti izčrpano pred vložitvijo ustavne pritožbe. Obvestilo državnega tožilstva o nesprejetju pobude za vložitev zahteve za varstvo zakonitosti namreč nima pravne narave posamičnega akta, zoper katerega je po prvem odstavku 52. člena ZUstS dopustna ustavna pritožba, zato 60-dnevni rok ne prične teči z vročitvijo tega obvestila, temveč z vročitvijo posamičnega akta, ki je bil izdan glede zadnje vloženega pravnega sredstva. Kot izpodbijani posamični akt je zato šteti sodbo Vrhovnega sodišča. 4. Na podlagi poizvedb pri pristojnem sodišču je bilo ugotovljeno, da je bila izpodbijana sodba vročena pritožniku dne 16/6-1995. Rok iz 52. člena ZUstS je bil torej ob vložitvi ustavne pritožbe dne 17/11-1995 očitno zamujen, zato je bilo treba v skladu s prvo alineo prvega odstavka 55. člena ZUstS ustavno pritožbo kot prepozno zavreči.
5. Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS v sestavi: predsednik senata dr. Lovro Šturm in člana dr. Tone Jerovšek in mag. Matevž Krivic.
Predsednik senata
dr. Lovro Šturm